
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de canalizare existente nu acoperă toate zonele construite, situaţie întâlnită şi pe strada Mircea cel Bătrân. Această deficienţă impune realizarea unei reţele de canalizare pe acest traseu.

Menţionăm că în conformitate cu Protocolul de Colaborare nr.  SC2006-005833/29.03.2006  încheiat între Municipiul Timişoara şi cetăţenii domiciliaţi pe strada Mircea cel Bătrân, achiziţionarea tubulaturii necesare realizării reţelei de canalizare se va face de către cetăţeni.

Valoarea totală a investiţiei ,,Extindere reţea de canalizare -  strada Mircea cel Bătrân ” este estimată la 144.030,1 lei (cu TVA), respectiv 40.978,1 Euro (1 EURO=3,5148 lei la data de 11.08.2006).

Având în vedere faptul că finanţarea obiectivului ,,Extindere reţea de  canalizare – strada Mircea cel Bătrân ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 13/2006 întocmit de S.C.  PRO SAMAC CONSTRUCT  S.R.L.

